Държавен вестник, бр. 84, 2023 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  84
(3) В случай че държавният служител отка­
же индивидуално психологично консултиране 
от ИП – МВР, същият подписва декларация 
за отказ от индивидуално психологично кон­
султиране в ИП – МВР (приложение № 6).
Чл. 21. (1) След изтичане на срока по 
чл. 214, ал. 8 от ЗМВР държавният служител 
преминава на изследване по реда, описан в 
чл. 12 и чл. 14 – 17, с цел определяне възста­
новил ли е психологичната си пригодност за 
изпълнение на служебните си задължения.
(2) При изследването по ал. 1 комисията 
приема решение по чл. 18, ал. 1, в което 
посочва, че служителят е/не е възстановил 
психологичната си пригодност.
(3) Неявяването на служителя за изследване 
по ал. 1 представлява отказ по смисъла на 
чл. 226, ал. 1, т. 21 от ЗМВР.
Чл. 22. (1) Решението на комисията по 
чл. 21, ал. 2 се изпраща на заявителя по 
чл. 7, ал. 1.
(2) Копие от решението по ал. 1 се връч­
ва срещу подпис на държавния служител от 
заявителя по чл. 7, ал. 1.
(3) Отказът на държавния служител да 
получи копие от решението по ал. 1 се уста­
новява по реда на чл. 10, ал. 4.
Чл. 23. Процедурата за определяне и въз­
становяване на психологичната пригодност на 
държавен служител в МВР може да бъде пре­
кратена с мотивирано решение на комисията 
при настъпили нови факти и обсто­ятелства, 
относими към неговата психологична при­
годност.
Чл. 24. Длъжностните лица, ангажирани с 
определяне и възстановяване на психологич­
ната пригодност на държавните служители в 
МВР, нямат право да разгласяват информация, 
свързана с изследването.
Допълнителна разпоредба
§ 1. По смисъла на наредбата:
1. „Държавни служители в МВР“ са дър­
жавните служители по чл. 142, ал. 1, т. 1 и 
ал. 3 от ЗМВР.
2. „Дезадаптивно поведение“ са всички про­
яви в поведението на държавен служител на 
МВР, които са предпоставка за трайно неефек­
тивно изпълнение на служебните задължения 
поради възникнали проблеми или трудности 
в психичното му функциониране и адаптация. 
Проявите на дезадаптивно поведение могат 
да включват хронични стресови състояния, 
породени от травматизъм или житейски кризи, 
склонност към импулсивно, непровокирано от 
ситуациите агресивно поведение и междулич­
ностна конфликтност, злоупотреба с алкохол 
и психоактивни вещества, изразено хазартно 
влечение, устойчив маниен или депресивен 
фон на настроението, прекомерна сензитив­
ност и тревожност, емоционална ранимост, 
фобии, наличие на странни мисли и идеи, 
противоречащи на реалността и водещи до 
лоша социална адаптация и превратно интер­
претиране на действителните събития.
3. „Рисково поведение“ е дезадаптивно по­
ведение по т. 2, което представлява заплаха за 
живота, здравето и физическата безопасност 
на държавния служител или на други лица.
4. „Психологически непригоден за държавна 
служба на заеманата длъжност“ е служител, 
при когото е констатирано несъответствие на 
актуалния личностен профил с установените 
психологични критерии за успешна адаптация 
и ефективна реализация на длъжност в съот­
ветното направление на дейност, изразяващо 
се в прояви на дезадаптивно и/или рисково 
поведение.
Заключителни разпоредби
§ 2. Наредбата се издава на основание 
чл. 152б от Закона за Министерството на 
вътрешните работи.
§ 3. Отменя се Наредба № 306 от 18 март 
2021 г. за условията и реда за определяне на 
психологичната пригодност на държавните 
служители в Министерството на вътрешните 
работи (ДВ, бр. 26 от 2021 г.).
§ 4. Наредбата влиза в сила от деня на 
обнародването є в „Държавен вестник“.
Министър:
Калин Стоянов
Приложение № 1
към чл. 3
Списък с настъпили промени в поведението, 
които затрудняват професионалното функ­
циониране – индикатори за разпознаване на 
прояви на рисково и дезадаптивно поведение
І. ПРОМЕНИ В ПРОФЕСИОНАЛНОТО 
ФУНКЦИОНИРАНЕ
• поява на признаци на лесна уморяемост 
и неспособност да издържа на натоварвания 
в служебната дейност в обичайните работна 
среда и режим;
• поява на необосновани обективно труд­
ности при изпълнение на функционалните 
задължения в обичайните работна среда и 
режим;
• настъпили промени в познавателната 
сфера, които влошават изпълнението на 
ежедневните задачи: затруднения в концен­
трацията на вниманието, забавено мислене, 
промени в паметовите възможности (често 
забравяне, неприсъщо до момента).
ІІ. ПРОБЛЕМИ В МЕЖДУЛИЧНОСТНИ­
ТЕ ОТНОШЕНИЯ И РАБОТАТА В ЕКИП
• превратно тълкуване и изопачаване 
постъпките и решенията на другите, което 
системно затруднява служебната дейност;
• мнителност и подозрителност спрямо 
колеги или граждани, пречещи на изпълне­
нието на служебните задачи;